**ELŐTERJESZTÉS**

**Kőszeg Város Önkormányzatának Képviselő-testülete**

**2024. november 28-i ülése**

**9. napirendi pontjához**

**Tisztelt Képviselő-testület!**

Kőszeg Város Önkormányzatának 2024. évi költségvetéséről szóló 1/2024. (II.16.) számú Önkormányzati rendeletének 6.§ (8) bekezdése alapján a költségvetési szerv kiemelt előirányzatainak módosításáról szóló döntés a Képviselő-testület hatáskörébe tartozik.

Ezek alapján a Kőszegi Család-és Gyermekvédelmi Központ fenntartójaként, kérem a Tisztelt Képviselő-testületet, hogy - 18 555 620 Ft előirányzat módosításához járuljon hozzá.

A kérelem indoka:

A Kőszegi Család- és Gyermekvédelmi Központban 2024. évben két ellátásában is feladatmegszüntetés történt. A hajléktalanok átmeneti szállása 2024.04.30. napjával szűnt meg, az idősek otthona és a Kőszegi idősek klubja pedig 2024.06.30. napjával. E két feladatra a normatív állami támogatást utólag lehetett csak lemondani májusban és októberben. Az így kimutatott előirányzat csökkenés összege 18 555 620 Ft, melyet Kőszeg Város Önkormányzata már nem kap meg, így az Intézmény költségvetését is le kell csökkenteni a fenti összeggel és Kőszeg Város Önkormányzatának költségvetésében is módosítani szükséges.

Kérem a Tisztelt Képviselő-testületet, hogy az Intézmény feladatmegszűnéséből adódó bevételi előirányzat és a feladatra tervezett kiadási előirányzatok csökkentéséhez járuljon hozzá.

A fenti előirányzat változását Kőszeg Város Önkormányzatának költségvetésében is szükséges módosítani. A központi előirányzatok csökkenése az Intézmény költségvetésének módosításával a Központi irányítószervi támogatás összegének csökkenését jelenti.

Az előterjesztést a Pénzügyi, Jogi és Rendészeti Bizottság tárgyalta és 9 igen szavazattal egyhangúlag elfogadásra javasolja a Képviselő-testületnek.

Kőszeg, 2024. november 21.

A polgármester nevében:

Cserkutiné Stipsics Edina s.k.

pénzügyi és gazdálkodási osztályvezető

1. **HATÁROZATI JAVASLAT**

Kőszeg Város Önkormányzatának Képviselő-testülete Kőszeg Város Önkormányzatának 2024. évi költségvetésének Központi Irányítószervi támogatás kiadások előirányzatát 18 555 620 Ft-tal csökkenti.

Felelős: Básthy Béla polgármester

Határidő: azonnal

1. **HATÁROZATI JAVASLAT**

Kőszeg Város Önkormányzatának Képviselő-testülete a Kőszegi Család- és Gyermekvédelmi Központ 2024. évi intézményi költségvetésében a Központi, irányító szervi támogatás bevételi előirányzatát 18 555 620 Ft-tal csökkenti és a Kőszegi Család-és Gyermekvédelmi Központ kiadási személyi előirányzatát 4 480 570 Ft-tal csökkenti, a kiadási munkáltatót terhelő járulékok előirányzatát 582 474 Ft-tal csökkenti, valamint a kiadási dologi előirányzatát 13 492 576 Ft-tal csökkenti.

Felelős: Raposa Helga Intézményvezető

Határidő: azonnal