**ELŐTERJESZTÉS**

**Kőszeg Város Önkormányzatának Képviselő-testülete**

**2024. november 28-i ülésének**

**6. napirendi pontjához**

**Tisztelt Képviselő-testület!**

Dr. Prugberger-Németh Lilla Kőszeg 4. számú felnőtt körzetének háziorvosa azzal a kéréssel kereste meg Kőszeg Város Önkormányzatát, hogy a MEDIOCRITAS Humán Kft. és Kőszeg Város Önkormányzata közt 2023. december 1-től hatályos feladat-ellátási szerződés 4. pontjában rögzített rendelési idejének módosításához a Képviselő-testület járuljon hozzá, tekintettel arra, hogy még anyai teendői mellett részben maga, részben pedig helyettese látja el a rendelést.

Kérése, hogy a rendelési idő az alábbiak szerint változzon:

Hétfő: 12.30-16.00

Kedd: 8.30-12.00

Szerda: 12.30-16.00

Csütörtök: 8.30-12.00

Péntek: 8.30-13.00

A prevenciós rendelések időpontja is változna:

Szerda: 14.00-16.00

Péntek: 11.00-13.00



A háziorvosi, házi gyermekorvosi és fogorvosi tevékenységről szóló 4/2000. (II.25.) EüM. rendelet 2. § (2) bekezdése alapján a folyamatos ellátás keretében a háziorvos hetente legkevesebb 15 órát, de munkanapokon naponta legkevesebb 2 órát rendel. Ezen előírásnak a változtatás követően is megfelelnének.

Az előterjesztést a Kulturális, Oktatási, Szociális, Egészségügyi és Sport Bizottság, valamint a Pénzügyi, Jogi és Rendészeti Bizottság megtárgyalta és egyhangúlag elfogadásra ajánlja.

A fentiekre tekintettel kérem a Tisztelt Képviselő-testületet az előterjesztés megtárgyalására és a határozati javaslat elfogadására.

Kőszeg, 2024. november 21.

Básthy Béla polgármester nevében:

Dr. Dömötör Ramóna s.k.

mb. igazgatási osztályvezető

**HATÁROZATI JAVASLAT**

Kőszeg Város Önkormányzatának Képviselő-testülete 2024. december 1-i hatállyal a közte és a MEDIOCRITAS Humán Kft. között létrejött, módosításokkal egységes szerkezetbe foglalt feladat-ellátási szerződést a melléklet szerinti tartalommal jóváhagyja és felhatalmazza a polgármestert a szerződés aláírására.

Felelős: Básthy Béla polgármester

Határidő: azonnal

